国史儒林传·王夫之传
王夫之,湖南衡阳人,明举人.流贼张献忠陷衡州,设伪官,招夫之,夫之走匿南岳.贼执其父为质.夫之引刀自刺肢体,舁往易父.贼见其创也,免之,父子俱得脱归.居石船山,杜门著书,神契张载"正蒙"之说,演为"思问录"内外二篇,所著书有"周易稗疏""书经稗疏""尚书引义""诗经稗疏""春秋稗疏""春秋家说".其言"易",不信陈抟之学,亦不信京房之术,于"先天"诸图及纬书杂说,排之甚力,而亦不空谈玄妙,附会老,庄之旨,故言必征实,义必切理.其说"尚书",诠释经文,多出新义,然词有根据,不同游谈.其说"诗",辨正名物训诂,以补传笺诸说之遗,皆确有依据,不为臆断.又辨"叶韵"一篇,持论明通,足解诸家之
.康熙间,